CELEX: 32008L0028
Language: ro
Date: 2008-03-11 00:00:00
Title: Directiva 2008/28/CE a Parlamentului European și a Consiliului din 11 martie 2008 de modificare a Directivei 2005/32/CE de instituire a unui cadru pentru stabilirea cerințelor în materie de proiectare ecologică aplicabile produselor consumatoare de energie, precum și a Directivei 92/42/CEE a Consiliului și a Directivelor 96/57/CE și 2000/55/CE, în ceea ce privește competențele de executare conferite Comisiei

20.3.2008   
            
            
               RO
            
            
               Jurnalul Oficial al Uniunii Europene
            
            
               L 81/48
            
         
      DIRECTIVA 2008/28/CE A PARLAMENTULUI EUROPEAN ȘI A CONSILIULUI
   
   din 11 martie 2008
   de modificare a Directivei 2005/32/CE de instituire a unui cadru pentru stabilirea cerințelor în materie de proiectare ecologică aplicabile produselor consumatoare de energie, precum și a Directivei 92/42/CEE a Consiliului și a Directivelor 96/57/CE și 2000/55/CE, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95,
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Directiva 2005/32/CE a Parlamentului European și a Consiliului (3), precum și trei directive care constituie măsuri de punere în aplicare ale acesteia în sensul articolului 15 din respectiva directivă, și anume Directiva 92/42/CEE a Consiliului din 21 mai 1992 privind cerințele de randament pentru cazanele noi de apă caldă cu combustie lichidă sau gazoasă (4), Directiva 96/57/CE a Parlamentului European și a Consiliului din 3 septembrie 1996 privind cerințele de randament energetic pentru frigidere, congelatoare electrice de uz casnic și combinații ale acestora (5) și Directiva 2000/55/CE a Parlamentului European și a Consiliului din 18 septembrie 2000 de stabilire a cerințelor de randament energetic aplicabile balasturilor pentru iluminatul fluorescent (6) prevăd că anumite măsuri trebuie să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (7).
            
         
               (2)
            
            
               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elementele neesențiale ale unui act de bază adoptat în conformitate cu procedura prevăzută la articolul 251 din tratat, inclusiv prin eliminarea unora dintre aceste elemente sau prin adăugarea de elemente noi neesențiale.
            
         
               (3)
            
            
               În conformitate cu declarația Parlamentului European, a Consiliului și a Comisiei cu privire la Decizia 2006/512/CE (8), pentru ca procedura de reglementare cu control să se aplice actelor adoptate în conformitate cu procedura prevăzută la articolul 251 din tratat, care sunt deja în vigoare, aceste acte trebuie să fie adaptate în conformitate cu procedurile aplicabile.
            
         
               (4)
            
            
               Declarația cuprinde o listă de acte a căror adaptare constituie o urgență, printre care se numără și Directiva 2005/32/CE. Adaptarea acestei directive necesită adaptarea Directivelor 92/42/CEE, 96/57/CE și 2000/55/CE.
            
         
               (5)
            
            
               Comisia ar trebui să fie împuternicită să modifice sau să abroge Directivele 92/42/CEE, 96/57/CE și 2000/55/CE. Această modificare sau abrogare trebuie să fie adoptată în conformitate cu procedura de reglementare cu control prevăzută la articolul 5a din Decizia 1999/468/CE.
            
         
               (6)
            
            
               Comisia ar trebui, în plus, să fie împuternicită să adopte măsuri de punere în aplicare care stabilesc cerințe în materie de proiectare ecologică pentru anumite produse consumatoare de energie, inclusiv introducerea unor măsuri de punere în aplicare în perioada de tranziție și inclusiv, după caz, prevederi privind echilibrarea diverselor aspecte legate de mediu. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 2005/32/CE prin completarea acesteia cu noi elemente neesențiale, acestea trebuie să fie adoptate în conformitate cu procedura de reglementare cu control.
            
         
               (7)
            
            
               Prin urmare, Directiva 2005/32/CE, precum și Directivele 92/42/CEE, 96/57/CE și 2000/55/CE ar trebui să fie modificate în consecință.
            
         
               (8)
            
            
               Deoarece modificările aduse Directivei 2005/32/CE, precum și Directivelor 92/42/CEE, 96/57/CE și 2000/55/CE, prin prezenta directivă, constituie adaptări de natură tehnică referitoare numai la procedura comitetului, acestea nu trebuie să fie transpuse de statele membre. Prin urmare, nu este necesar să se prevadă dispoziții în acest sens,
            
         ADOPTĂ PREZENTA DIRECTIVĂ:
   Articolul 1
   Modificări ale Directivei 2005/32/CE
   Directiva 2005/32/CE se modifică după cum urmează:
   
               1.
            
            
               La articolul 13 se introduce următorul alineat:
               „(1a)   Dispozițiile de punere în aplicare pot fi însoțite de orientări privind particularitățile IMM-urilor care își desfășoară activitatea în sectorul produsului vizat. Dacă este necesar și în conformitate cu alineatul (1), Comisia poate furniza materiale specializate suplimentare pentru a facilita punerea în aplicare a prezentei directive de către IMM-uri.”
            
         
               2.
            
            
               Articolul 15 se modifică după cum urmează:
               
                           (a)
                        
                        
                           alineatul (1) se înlocuiește cu următorul text:
                           „(1)   În cazul în care un PCE îndeplinește criteriile enumerate la alineatul (2), acesta este reglementat de o dispoziție de punere în aplicare sau de o măsură de autoreglementare în conformitate cu alineatul (3) litera (b). Aceste dispoziții de punere în aplicare destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 19 alineatul (3)”;
                        
                     
                           (b)
                        
                        
                           alineatul (10) se înlocuiește cu următorul text:
                           „(10)   Atunci când este oportun, o măsură de punere în aplicare care stabilește cerințe de proiectare ecologică conține dispoziții privind echilibrarea diverselor aspecte legate de mediu. Aceste măsuri, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 19 alineatul (3).”
                        
                     
         
               3.
            
            
               Articolul 16 alineatul (2) se modifică după cum urmează:
               
                           (a)
                        
                        
                           în formula introductivă, cuvintele „procedura stabilită la articolul 19 alineatul (2) și” se elimină;
                        
                     
                           (b)
                        
                        
                           se adaugă următorul paragraf:
                           „Măsurile respective, destinate să modifice elemente neesențiale ale prezentei directive, prin completarea acesteia, se adoptă în conformitate cu procedura de reglementare cu control menționată la articolul 19 alineatul (3).”
                        
                     
         
               4.
            
            
               La articolul 19, alineatul (3) se înlocuiește cu următorul text:
               „(3)   Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din respectiva decizie.”
            
         Articolul 2
   Modificări ale Directivei 92/42/CEE
   La articolul 10a din Directiva 92/42/CEE, cuvintele „în conformitate cu articolul 19 alineatul (2) din Directiva 2005/32/CE” se înlocuiesc cu cuvintele „în conformitate cu articolul 19 alineatul (3) din Directiva 2005/32/CE”.
   Articolul 3
   Modificări ale Directivei 96/57/CE
   La articolul 9a din Directiva 96/57/CE, cuvintele „în conformitate cu articolul 19 alineatul (2) din Directiva 2005/32/CE” se înlocuiesc cu cuvintele „în conformitate cu articolul 19 alineatul (3) din Directiva 2005/32/CE”.
   Articolul 4
   Modificări ale Directivei 2000/55/CE
   La articolul 9a din Directiva 2000/55/CE, cuvintele „în conformitate cu articolul 19 alineatul (2) din Directiva 2005/32/CE” se înlocuiesc cu cuvintele „în conformitate cu articolul 19 alineatul (3) din Directiva 2005/32/CE”.
   Articolul 5
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 6
   Destinatari
   Prezenta directivă se adresează statelor membre.
   
      Adoptată la Strasbourg, 11 martie 2008.
      
         
            Pentru Parlamentul European
         
         
            Președintele
         
         H.-G. PÖTTERING
         
      
      
         
            Pentru Consiliu
         
         
            Președintele
         
         J. LENARČIČ
         
      
   
   
      (1)  JO C 161, 13.7.2007, p. 45.
   
      (2)  Avizul Parlamentului European din 11 iulie 2007 (nepublicat încă în Jurnalul Oficial) și Decizia Consiliului din 3 martie 2008.
   
      (3)  JO L 191, 22.7.2005, p. 29.
   
      (4)  JO L 167, 22.6.1992, p. 17. Directivă modificată ultima dată prin Directiva 2005/32/CE.
   
      (5)  JO L 236, 18.9.1996, p. 36. Directivă modificată prin Directiva 2005/32/CE.
   
      (6)  JO L 279, 1.11.2000, p. 33. Directivă modificată prin Directiva 2005/32/CE.
   
      (7)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).
   
      (8)  JO C 255, 21.10.2006, p. 1.